cyanic-selkie/wikianc huggingface dataset:
Bioloģija
Dzīvo organismu klasifikācija
Par dzīvo organismu klasifikācijas pamatlicēju tiek uzskatīts Kārlis Linnejs, kurš 18. gadsimtā aizsāka organismu klasificēšanu. Viņš ieviesa bināros sugu nosaukumus, kuri plaši tiek izmantoti joprojām. Šajos nosaukumos viens vārds raksturo organisma īpatnības, bet otrs norāda tā radniecību ar citiem organismiem. Zinātniskajā literatūrā visi organismu nosaukumi tiek rakstīti latīņu valodā. Tas ļauj saprasties zinātniekiem visā pasaulē, kā arī palīdz izslēgt pārpratumus, jo pat vienā valodā kādam organismam var būt vairāki nosaukumi, piemēram, latviešu valodā ērkšķogas mēdz saukt arī par krizdolēm vai stiķenēm.
Radniecīgās sugas tiek apvienotās vienotā ģintī, savukārt radniecīgas ģintis apvieno viena dzimtā. Dzīvnieku dzimtas apvieno kārtās, bet augu dzimtas apvieno rindās. Abu organismu veidu kārtas un rindas apvieno klasēs, tālāk apvieno tipos un visbeidzot vienotā valstī.
Organismu latīņu nosaukumi tiek rakstīti sākot ar ģints nosaukumu un tikai tad norāda sugas nosaukumu (latviešu valodā parasti ir otrādi). Ja nenorāda konkrētu sugu, tad raksta ģints nosaukumu un saīsinājumu "sp."
Iedalījums
Bioloģija pētī dzīvību kā kvalitatīvi specifisku matērijas kustības formu. Atbilstoši dzīvo organismu pamatgrupām bioloģiju iedala botānikā, zooloģijā, (ieskaitot antropoloģiju), mikoloģijā, mikrobioloģijā un virusoloģijā. Šīs zinātnes savukārt iedala daudzās nozarēs, kuru lielākā daļa kļuvušas par patstāvīgām bioloģijas nozarēm. Dzīvo organismu iedalījumu grupās izstrādā sistemātika, bet to veidu un struktūru pētī morfoloģija, citoloģija, histoloģija, anatomija. Organismos un populācijās notiekošos procesus pētī fizioloģija, bioķīmija, ģenētika, ekoloģija, biocenoloģija, etoloģija. Raksturīgas jaunas mūsdienu zinātnes ir molekulārā bioloģija, biofizika, bionika, kosmiskā bioloģija, biotehnoloģija.
Spēks (nozīmju atdalīšana)
Spēks var būt:
Kulhydrat
Mediķis
Mediķis ir persona, kam ir medicīniskā izglītība un kas nodarbojas ar ārstniecību.
Liktenim spītējot
"Liktenim spītējot" ir 1975. gadā Latvijas PSR uzņemta divsēriju televīzijas spēlfilma. Filmas režisors ir Ēriks Lācis un tā uzņemta Rīgas Kinostudijā pēc Ilzes Indrānes romāna "Ūdensnesējs" motīviem.
.cg
.cg ir Kongo Republikas augstākā līmeņa domēns. To administrē ONPT Congo un Interpoint Switzerland. Kongo Republikas pilsoņiem ir tiesības reģistrēt vienu domēnu bez maksas. Ja vēlas reģistrēt otru, trešo domēnu un tā tālāk, tad 2008. gadā bija jāmaksā 225 eiro gadā par domēna nosaukumu. Arī ārzemniekiem bija šāda takse.
Aleksejs Cvetkovs
Aleksejs Cvetkovs (dzimis 1981. gada 28. augustā Ribinskā) ir krievu hokejists, centra uzbrucējs. Pašlaik (2017) Cvetkovs spēlē Kontinentālās hokeja līgas klubā HK Soči.
Spēlētāja karjera
Savu spēlētāja karjeru Cvetkovs uzsāka Čerepovecā, 1998.—99. sezonā spēlējot "Severstal" otrajā komandā, kas tolaik spēlēja Krievijas Augstākajā līgā. 1999.—2000. sezonā Aleksejs aizvadīja arī savas pirmās spēles Krievijas Superlīgā. 2000. gada vasarā Cvetkovs pievienojās Sanktpēterburgas "SKA" sastāvam, tās rindās spēlējot līdz pat 2003.—04. sezonas noslēgumam. Savu karjeru Aleksejs turpināja Balašihas "HK MVD" rindās. 2009.—10. sezonā komanda tika līdz Gagarina kausa izcīņas finālam, kurā gan septiņās spēlēs piekāpās Kazaņas "Ak Bars", bet Cvetkovs ar lielisku sniegumu bija visas līgas izslēgšanas spēļu visvairāk rezultatīvas piespēles atdevušais spēlētājs. Pēc sezonas beigām Cvetkovs pievienojās Čerepovecas "Severstal" sastāvam.
Emersons
Cilvēki ar šādu uzvārdu:
Cilvēki ar šādu vārdu:
Mizložņa (nozīmju atdalīšana)
Mizložņa var būt:
Fiziskais spēks
Fiziskais spēks ir kādas personas spēja iedarboties uz priekšmetiem, izmantojot savus muskuļus. Jau no laika gala cilvēki ir mēģinājuši to dažādi noteikt savu spēku, rīkojot savā starpā dažādas sacensības. Daži no sporta veidiem, kuros savā veidā nosaka fizisko spēku, ir svarcelšana, ārmrestlings, pauerliftings.
Elektrosintēze
Elektrosintēze ir neorganisko vai arī organisko savienojumu iegūšana elektrolīzes procesā. Elektrosintēzi iedala tiešajā un netiešajā elektrosintēzē. Tiešās elektrosintēzes laikā izejvielas molekula vai jons (R) pievieno vai atdod elektronus, bet netiešās elektrosintēzes laikā izejvielu pievieno vai atdod cita iepriekš elektroķīmiski ierosināta viela.
4TP
4TP bija Polijas vieglais tanks. Daži no izgatavotajiem tankiem piedalījās arī Otrā pasaules kara kaujās.
Vēsture
Viena no kāpurķēžu kaujas mašīnām, kuru izstrāde notika 1930. gadu beigās. Tanka konstruktors bija inženieris Edvards Habičs. Tanki bija paredzēti tankešu TKS nomaiņai Polijas armijas vienībās.
Pielietojums kaujās
Lielākā daļa tanku 1937./1938. gada ziemā veica armijas izmēģinājumus. Lielu to daļu sagūstīja Vācijas armijas vienības Polijas kampaņas laikā.
Burzava
Burzava ir dzelzceļa stacija Rēzeknes novada Vērēmu pagastā, līnijā Kārsava—Rēzekne I. Stacija atrodas skrajciemā Burzova.
Vēsture
No Burzavas stacijas atzarojās 1934. gadā izbūvēta šaursliežu dzelzceļa līnija Sita—Rēzekne (750 mm). Līnija slēgta 1965. gadā.
Pāli valoda
Pāli valoda (पालि, Pāḷi) ir indoāriešu valoda. Ikdienā tā netiek lietota; tā ir mirusi valoda. Pāli valodā ir pierakstīta Tripitaka un daudzi budistu teksti. Tā ir Teravādas budisma liturģiskā valoda. Pāli valodas izcelsme ir Indijas ziemeļi. Cilvēki tajā beidza ikdienā sarunāties ap 14. gadsimtu, lai gan atsevišķas vietās ārpus Indijas tajā vēl runāja līdz 18. gadsimtam.
Pēdējo dienu svēto Jēzus Kristus baznīca
Pēdējo dienu svēto Jēzus Kristus baznīca (latviski saīsinājumā PDS baznīca, sarunvalodā bieži tiek dēvēta par mormoņu baznīcu) ir Džozefa Smita jaunākā 1830. gada 6. aprīlī dibinātās Pēdējo dienu svēto kustības lielākā konfesija.
Baznīcas mācībā ir daudz kopīga ar citām kristīgajām konfesijām, tomēr pastāv arī būtiskas atšķirības. Redzamākā atšķirība ir Mormona Grāmata, ko papildus Bībelei Baznīca izmanto kā Svētos Rakstus. Pēc Pēdējo dienu svēto Jēzus Kristus baznīcas pārliecības tie ir senu praviešu raksti, kas liecina par Jēzu Kristu. Baznīcas draudzes ir atrodamas gandrīz visās pasaules valstīs.
Saskaņā ar oficiālo baznīcas doktrīnu tā tiek vadīta caur atklāsmēm. Pēc pēdējo dienu svēto pārliecības to vada pravietis un 12 apustuļi. PDS baznīcas doktrīna iekļauj sevī uzskatu, ka tieši caur atklāsmēm Jēzus Kristus turpina vadīt savu baznīcu, līdzīgi, kā tas tika darīts agrīnajā Baznīcā neilgi pēc Viņa nāves un augšāmcelšanās. Baznīcā nav apmaksātas garīdzniecības.
Patlaban baznīcas prezidents, kuru baznīcas locekļi arī dēvē par pravieti ir Rasels M. Nelsons.
Baznīcas pamata svētie raksti ir Bībele, Mormona grāmata, Mācība un Derības un Dārgā pērle.
Vēsture
1830. gada 26. martā ir pieejami pirmie Mormona Grāmatas eksemplāri. 1830. gadā 6. aprīlī. Faijetas rajonā Ņujorkas štatā baznīca tiek nodibināta. 1830. gada septembrī un oktobrī pirmie misionāri tiek aicināti sludināt evaņģēliju lamaniešiem (ar lamaniešiem domāti Amerikas pamatiedzīvotāji indiāņi). 1830. gadā decembrī — 1831. janvārī baznīcas locekļiem tiek pavēlēts sapulcēties Ohaio štatā. 1833. gadā 18. martā tiek nodibināts baznīcas augstākais prezidijs, un tā sastāvā tiek aicināts Sidnijs Rigdons un Frederiks G. Viljamss. Sākās nežēlīgas vajāšanas, un baznīcas locekļi 1833. gada 7. novembrī iesāk bēgšanu no vajātāju pūļiem Džeksonas apgabalā, Misūri štatā, pāri Misūri upei uz Klejas apgabalu. 1835. gadā 14. februārī Kērtlandē, Ohaio štatā baznīcā tiek izveidots 12 apustuļu kvorums. 1835. gadā 28. februārī Kērtlandē tiek nodibināts septiņdesmito pirmais kvorums. 1835. gada 17. augustā Kērtlandē Mācības un Derības tiek pieņemtas kā baznīcas pamatdarbs. 1836. gadā 27. martā tiek iesvētīts baznīcas pirmais Kērtlandes templis. 1837. gadā 19. jūlijā baznīca sāk savu pirmo aizjūras misiju kurā devās Hiberts Č. Kimbals, un 6 citi misionāri uz Lielbritānijas pilsētu Liverpūli. 1838. gadā 26. aprīlī baznīca iegūst savu pašreizējo nosaukumu Pēdējo dienu svēto Jēzus Kristus baznīca. 1844. gadā Kārtridžas cietumā satrakots pūlis nogalina baznīcas vadītāju Džozefu Smitu un viņa brāli Hairamu Smitu. 1846. gadā sākās spēcīgas vajāšanas, un baznīcas locekļi ir spiesti šķērsot Misisipi upi, lai dotos uz rietumiem. Otrā baznīcas prezidenta Brigama Janga pirmā grupa 1847. gada aprīlī dodas uz rietumiem. 1847. gada 24. jūlijā Brigama Janga vadībā pirmie baznīcas locekļi, bēgot no vajātājiem, ieiet Lielā Sālsezera ielejā. 1880. gada 10. oktobrī grāmata Dārgā pērle tiek akceptēta kā baznīcas pamatdarbs.
Mūsdienas
2008. gadā pasaulē bija vairāk kā 13,5 miljoni baznīcas locekļu ar galveno mītni Soltleiksitijā. No 2000. gada ārpus Amerikas Savienotajām Valstīm dzīvo vairāk baznīcas locekļi nekā pašā ASV. Šobrīd Baznīcas prezidents un pravietis ir Rasels M. Nelsons, kurš 2018.gada 14.janvārī stājās mirušā prezidenta un pravieša Tomasa S. Monsona vietā. Baznīca turpina savu darbību nepārstājot sūtīt pasaulē misionārus, nostiprinoties visos pasaules reģionos. Baznīcas vadītājiem, sadarbojoties iespēju robežās ar valstu līderiem, un ar reģionālajiem līderiem, kā arī ar nevalstiskajām organizācijām tiek veidota sadarbība. Īpaši aktīvi tā notiek krīzes brīžos, uz kuriem baznīca cenšas nekavējoties reaģēt, nosūtot humanitāro vai jeb kādu citu situācijai nepieciešamo palīdzību, par ko visaugstākie valstu līderi bieži ir izteikuši pateicību.
Kritika
Citas kristīgās konfesijas negribīgi atzīst, un daudzos gadījumos pat neatzīst Pēdējo dienu svēto Jēzus Kristus baznīcu par kristīgu konfesiju. Kritiku izraisa tādas lietas kā alternatīvie Pēdējo dienu svēto Jēzus Kristus baznīcas svētie raksti tādi kā Mormona grāmata, Mācība un Derības, Dārgā Pērle un citi baznīcas svētie raksti. Un līdz ar to citas konfesijas neakceptē lietas un notikumus, kas tajos ir aprakstīti. Nav ticības par Džozefa Smita atrasto zelta plākšņu patiesumu, kā rezultātā pašos pamatos jau tiek noliegts no citu kristīgo konfesiju puses baznīcas autentiskums, Smita pravieša un atklājēja statuss, kā arī oficiālie baznīcas vadītāji ("12 apstuļi").
British Thomson-Houston
British Thomson-Houston (BTH) bija britu inženierijas un smagās rūpniecības kompānija, kura atradās Regbijā, Vorikšīras grāfistē, Anglijā. Šī kompānija galvenokārt nodarbojās ar elektrisko sistēmu un tvaika turbīnu ražošanu. 1928.gadā tā apvienojās ar "Metropolitan-Vickers" un izveidoja akciju sabiedrību ar nosaukumu "Associated Electrical Industries (AEI)". 1960.gadā AEI apvienojās ar "The General Electric Company plc (GEC)" un mūsdienās šī kompānija ir pazīstama kā "Telent".
Lešeks
Lešeks ir divu Polijas valdnieku vārds:
British Thomson-Houston
Strādājot kompānijā British Thomson-Houston, 1947. gadā Deniss Gabors izgudroja hologrāfiju, par ko viņš 1971. gadā saņēma Nobela prēmiju fizikā.
Teniss 2008. gada vasaras olimpiskajās spēlēs
Tenisā 2008. gada vasaras olimpiskajās spēlēs tika sadalīti 4 medaļu komplekti. Sacensības notika Pekinā, no 10. līdz 17. augustam. Medaļas tika sadalītas vīriešu vienspēles, vīriešu dubultspēlēs, sieviešu vienspēlēs un sieviešu dubultspēlēs. Sacensībās piedalījās arī Ernests Gulbis, kurš izstājās jau pirmajā kārtā, atzīstot krieva Nikolaja Davidenko pārākumu.
Psiholoģija
Psiholoģija (, psychē — 'dvēsele' + λόγος, logos — 'jēdziens, mācība') ir mācība, kas pievēršas psihisko parādību pētīšanai un zināšanu izmantošanai, lai veicinātu cilvēku spēju attīstību un apmierinātību ar dzīvi. Vienlaikus šis jēdziens bieži tiek lietots arī kā apzīmējums daudzveidīgām psiholoģiskām terapijām. Atšķirībā no radniecīgajām socioloģijas, antropoloģijas, ekonomikas un politoloģijas zinātnēm, psiholoģijā galvenā uzmanība tiek pievērsta indivīdam, nevis sabiedrībai. Cilvēkus, kas savu tiešo darbu veic psiholoģijā, sauc par psihologiem.
Teniss 2008. gada vasaras olimpiskajās spēlēs
Kvalifikācijas kritēriji
No katras NOK sacensībās var piedalīties 6 vīrieši un 6 sievietes - maksimums 4 dalībnieki vienspēlēs un 2 pāri dubultspēlēs. Sportisti var piedalīties vienlaicīgi gan vienspēlēs, gan dubultspēlēs. Dubultspēlēs abiem spēlētājiem jābūt no vienas valsts.
NOK tiek vērtētas pēc:
Psiholoģija
Vēsture
Lai gan jautājumi par domāšanu ir pastāvējuši jau kopš antīkās pasaules laikiem (piemēram, Aristoteļa De Memoria et Reminiscentia), kā zinātne tā izveidojās tikai 19. gadsimta otrajā pusē uz filozofijas, fizioloģijas un fizikas pamata. Par pirmo zinātnisko darbu eksperimentālajā psiholoģijā uzskata Gustava Fehnera (Gustav Fechner) 1860. gadā uzrakstīto darbu "Psihofizikas pamati" (Elemente der Psychophysik). Vēl par nozīmīgu punktu psiholoģijas rašanās procesā tiek uzskatīta Vilhelma Vunta (Wilhelm Wundt) 1879. gadā dibinātā psiholoģiskā laboratorija Leipcigas Universitātē, kas ļoti agri pārtapa par institūtu. 20. gadsimta sākumā izveidojās dažādi psiholoģijas virzieni (skolas) — psihoanalīze, biheiviorisms, geštaltpsiholoģija un sociāli kultūriskā psiholoģija. Katrs no šiem virzieniem psiholoģiju definēja savādāk. Tajā laikā izveidojās arī mūsdienu psiholoģijas kodols. Augstskolās psiholoģiju uzsāka mācīt tikai 1930.—1940. gados.
Organizācijas
Daudzās valstīs psihologi ir apvienoti nacionālās organizācijās. Latvijā tā ir Latvijas Profesionālo psihologu asociācija. Ir arī starptautiskas organizācijas, no kurām viena no lielākajām ir Starptautiskā Psiholoģijas zinātnes apvienība (International Union of Psychological Science - IUPsyS). Šajā organizācijā ietilpst 71 nacionālā asociācija, kā arī organizācijas pēc psiholoģijas apakšnozarēm. Vēl viena liela organizācija ir Eiropas Profesionālo psihologu asociācijas federācija (European Federation of Profesional Psychological Associations - EFPPA), kurā ir iesaistījusies 31 nacionālā asociācija.
Psiholoģijas saistība ar psihiatriju
Psiholoģija ir saistīta arī ar psihiatriju, jo parasti arī garīgi slimas personas pārbauda psihologs. Tas tiek darīts, lai zinātu, kā sniegt tām psihiatrisko medicīnisko aprūpi. To var veikt ambulatori, psihiatriskajā, narkoloģiskajā vai psihoneiroloģiskajā slimnīcā. Psihologs veic psiholoģisko izpēti, pārbaudot personas uztveri, domāšanu un/vai žestus. Parasti arī psiholoģiskas kaites jeb t.s. fobijas tiek ārstētas psihiatriskajā vai psihoneiroloģiskajā slimnīcā, nozīmējot pacientam medikamentus, injekcijas, psihoterapeita veiktas padziļinātas psiholoģiskas pārbaudes.
Psiholoģijas nozares
Kopumā ir gandrīz 30 psiholoģijas apakšnozares. No tām par vissvarīgākajām uzskata klīnisko psiholoģiju, sociālo psiholoģiju un attīstības psiholoģiju. Papildus tām ir arī diezgan daudz praktisko apakšnozaru, kuras apvieno Starptautiskā Lietišķās psiholoģijas asociācija.
Praktiskās darbības jomas
Profesionālajā darbībā lielākā daļa psihologu strādā vai nu kā klīniskie psihologi, vai skolu, vai organizāciju psihologi. Saskaņā ar Latvijas Psihologu likumprojektu, kurš tiek gatavots pieņemšanai, Latvijā tiek definētas sešas psiholoģijas jomas :
2014. gada NHL drafts
2014. gada NHL drafts bija 52. NHL drafts, kurš norisinājās 2014. gada 27. jūnijā Filadelfijā, ASV. Kopā tika draftēti 210 spēlētāji septiņās kārtās.
Meško III Vecais
Meško III Vecais (pl; dzimis ap 1121. gadu, miris ) bija Pjastu dinastijas Lielpolijas kņazs no 1138. gada līdz 1202. gadam. No 1173. gadam līdz 1202. gadā, ar pārtraukumiem, - Polijas lielkņazs.
Meško III bija Polijas lielkņaza Boļeslava III Greizmuta dēls no laulības ar grāfieni Salomi fon Bergu no Švābijas. Bija precējies ar Ungārijas pricesi Elžbetu, vēlāk ar Kijevas Krievzemes lielkņaza Izjaslava II meitu Eidoksiju. Vairāki dēli, no kuriem viens - Vladislavs III Tievkājis.
Pēc tēva nāves valdīja kā Lielpolijas kņazs. Pēc brāļa Boļeslava IV Cirtainā nāves kļuva par Polijas lielkņazu. 1177. gadā Meško III brālis Kazimirs II kopā ar poļu augstmaņiem padzina Meško III no Krakovas. Meško III ar to nesamierinājās, un līdz savai nāvei vēl trīs reizes uz neilgu laiku atguva Krakovas troni.
1952. gada vasaras olimpiskās spēles
1952. gada vasaras olimpiskās spēles bija piecpadsmitās vasaras olimpiskās spēles. Tās no līdz  notika Somijas galvaspilsētā Helsinkos. Oficiāli spēles atklāja Somijas prezidents Juho Kusti Pāsikivi. Helsinkiem bija jāorganizē jau 1940. gada vasaras olimpiskās spēles, kuras tika atceltas Otrā pasaules kara dēļ.
Helsinku olimpiskajās spēlēs piedalījās 69 valstis, kuras pārstāvēja 4955 sportisti. Kopumā tika sadalīti 149 medaļu komplekti 17 sporta veidos.
Spēļu rīkošanas vietas izvēle
Helsinki par 15. vasaras olimpisko spēļu mājvietu tika izvēlēta Starptautiskās Olimpiskās komitejas sesijas laikā Stokholmā, Zviedrijā. Helsinki par spēļu rīkošanas tiesībām apsteidza Čikāgu, Detroitu, Mineapolisu, Filadelfiju, Amsterdamu un Losandželosu.
Džudo 2008. gada vasaras olimpiskajās spēlēs — līdz 48 kg sievietēm
Džudo 2008. gada vasaras olimpiskajās spēlēs sievietēm svara kategorijā līdz 48 kg''' notika 9. augustā. Olimpisko zeltu izcīnīja Rumānijas džudiste Aļina Aleksandra Dumitru.
1947. gads
1947. gads bija parastais gads, kas pēc Gregora kalendāra sākās trešdienā.
Ckm wz.30
Ckm wz.30 (ciężki karabin maszynowy wz.30; — 1930 gada parauga ložmetējs) — Polijas balsta ložmetējs, veidots balstoties uz amerikāņu ložmetēja Brauning M1917. Bija pieņemts Polijas armijas kājnieku bruņojumā. Sagūstītos trofejas ieročus lietoja arī Vērmahta karaspēks.
Autosports
Autosports ir motoru sporta veids, kurā sportisti sacenšas ar automašīnām vai tām līdzīgiem spēkratiem. Par pirmajām automobiļu sacīkstēm tiek uzskatītas Parīze—Ruāna 1894, jeb "Petit Journal bezzirgu automašīnu sacensības".
Atklāto riteņu sacīkstes
Atklāto jeb nesegto riteņu sacīkstes ir viena no populārākajām autosporta formām. Spēkrati tiek būvēti, lai iegūtu pēc iespējas lielāku ātrumu. Eiropā un Āzijā šo autosporta veidu bieži sauc par "formulu sacīkstēm". Parasti par augstāko formulu sacīkšu līgu uzskata Formula 1 pasaules čempionātu, lai gan Ziemeļamerikā lielākā cieņā ir IndyCar sēriju čempionāts. Pirms nokļūšanas šeit, piloti brauc junioru sērijās kā GP2, Formula 3 un Formula Renault. Tiek rīkots arī "autosporta pasaules čempionāts" — A1GP sacīkstes, kur dalību ņem un punktus gūst nevis komandas un piloti, bet gan valstis.
Salonautomobiļu sacensības
Salonautomobiļu sacensībās tiek lietoti ielu mašīnām līdzīgi spēkrati. Tā kā piedalās daudz braucēju un ātruma starpība ir maza, tādās sacīkstēs bieži notiek avārijas. FIA rīkotais pasaules čempionāts ir WTCC un tas ir vienīgais salonautomobiļu čempionāts pasaulē, kur var iegūt pasaules čempiona nosaukumu. Eiropā populāras ir arī DTM sacīkstes. Ziemeļamerikā tiek rīkotas NASCAR sacīkstes. Tajās lieto līdzīgus auto kā WTCC un DTM, tomēr lielākā daļa sacīkšu notiek ovālos. NASCAR skatītāju skaits var sasniegt simtiem tūkstošus.
Autorallijs
Autorallijs jeb rallijs ir autosporta disciplīna, kurā ekipāžas trasē dodas atsevišķi. Autorallija sacensības pārsvarā notiek pa koplietošanas ceļiem un tās sastāv no ceļa sacensībām un papildsacensībām. Sacensību dalībnieki sacenšas ar automobiļiem, autorallija ekipāža sastāv no diviem sportistiem. Rallija sacensības notiek gan ar speciāli sagatavotām automašīnām, gan ar sērijveida automobiļiem.
Hocico
Vēsture
Duets oficiāli tika izveidots 1993. gadā. Grupas sastāvs ir nemainīgs kopš dibināšanas, un tās sastāvā ir Erik Garcia ar pseidonīmu Erk Aicrag (dziesmu teksti un balss) un Oscar Mayorga ar pseidonīmu Racso Agroyam (programmēšana). Abi grupas dalībnieki eksperimentēja ar elektronisko mūziku, miksējot industriālo mūziku un EBM kopš piecpadsmit gadu vecuma. Grupas izpildīto mūzikas stilu var raksturot kā elektroindustriālo mūziku. Teksti ir pārsvarā spāņu valodā, tomēr daļai dziesmu tie ir angliski. Spāņu valodā vārds hocico nozīmē snuķis. Meksikā šis vārds tiek lietots slengā, lai apzīmētu kaut ko, kas ir neglīts.
Autosports
Autorallijs
Pasaules prestižākās rallija sacensības ir WRC jeb Pasaules Čempionāts Rallijā. Tiek rīkoti arī rallijreidi, kuros nav noteiktas trases un pašam ir jāatrod pareizais ceļš. Pasaules slavenākais rallijreids ir Dakaras rallijs.
Hocico
Vēsture
Racso Agroyam ir soloprojekts Dulce Liquido.
Erk Aicrag ir soloprojekts Rabia Sorda.
Demo ieraksti
Audiokasetes formātā
Kazimirs II Taisnīgais
Kazimirs II Taisnīgais (pl; dzimis 1138. gadā, miris ) - Polijas lielkņazs no 1177. līdz 1194. gadam. Pjastu dinastijas pārstāvis.
Iespējams Kazimirs piedzima, kad Boļeslavs III jau bija miris, tāpēc neko nemantoja. Tomēr no brāļa Henrika ieguva Vislicas zemi kā lēni, un 1173. gadā kļuva par Sandomežas kņazu.
Kad sacelšanās rezultātā no Polijas troņa tika padzīts Meško III Vecais, Kazimirs Krakovā kļuva par visas Polijas lielkņazu Kazimiru II. Starp poļu augstmaņiem un garīdzniecību tika panākta vienošanās, ka Kazimirs II un viņa pēcteči mantos Polijas troni. Šo lēmumu apstiprināja arī pāvests Aleksandrs III, tomēr pagāja vēl gadsimts līdz Krakovas lielkņazi kļuva par pilntiesīgiem Polijas karaļiem.
Ezera sonāte
"Ezera sonāte" ir 1976. gada Latvijas PSR spēlfilma. Filmas režisori ir Gunārs Cilinskis un Varis Brasla. Tā uzņemta Rīgas Kinostudijā pēc Regīnas Ezeras romāna "Aka" motīviem.
Sižets
Ārsts Rūdolfs pavada vasaru laukos, kur satiek skolotāju Lauru — divu bērnu māti, kuras vīrs ir cietumā. Rūdolfs izglābj slimo Lauras meitu Zaigu, sadraudzējas ar dēlu Māri un iemīl Lauru, bet viņa cīnās ar pienākuma apziņu pret ģimeni.
Lomās
Epizodēs: Juris Lejaskalns, Dace Arāja, Mārtiņš Vērdiņš jaunākais, Venta Vecumniece, Dina Kvelde, Māra Zvaigzne, Rūdolfs Plēpis u.c.
Akciju sabiedrība
Akciju sabiedrība (abreviatūra: AS) ir uzņēmums, komercsabiedrība ar tiesisko formu kapitālsabiedrība, jo šīs komercsabiedrības pamatkapitālu veido akcijas. Bez pamatkapitāla akciju sabiedrību nevar nodibināt, jo kapitāls ir viens no galvenajiem akciju sabiedrības elementiem. Akciju sabiedrību parasti dibina, ja plānots nodarboties ar tādu komercdarbības veidu, kam nepieciešami lieli ieguldījumi. Tā kā akcija ir vērtspapīrs, tad publiska kapitāla piesaiste, emitējot jaunas akcijas, ļauj vieglāk piesaistīt lielākas investīcijas, nekā piedāvājot daļas slēgtam pretendentu lokam, kā tas ir kapitālsabiedrības Sabiedrība ar ierobežotu atbildību (SIA) gadījumā. Jāņem vērā arī tas, ka atsevišķos likumos ir speciāli paredzēta prasība ar noteiktiem komercdarbības veidiem nodarboties tikai komercsabiedrībām AS formā, piemēram, banku darbība, apdrošināšana u.c.
Tiesiskā forma
Tiesiskā forma AS plaši pazīstama romāņu–ģermāņu tiesību sistēmas valstīs — piemēram, Lietuva, Igaunija, Vācija, Austrija, Skandināvijas valstis. Anglo–sakšu tiesību sistēmas valstīs, piemēram, Apvienotajā Karalistē un Amerikas Savienotajās valstīs līdzīga forma ir publiskajām kompānijām ar ierobežotu atbildību (PLC).
Akciju sabiedrības reģistrācija
Latvijā akciju sabiedrību reģistrāciju veic Latvijas Republikas Uzņēmumu reģistrs. 2019. gada 1.augustā komercreģistrā bija reģistrētas 1053 akciju sabiedrības. . Akciju sabiedrība ir juridiska persona Par juridisku personu tā kļūst tajā dienā, kurā tā tiek reģistrēta komercreģistrā.
Pamatkapitāls un tā apmaksa
Akciju sabiedrības pamatkapitālu veido katra akcionāra ieguldījums šīs sabiedrības akcijās. Minimālais pamatkapitāla lielums ir 35 000 EUR. Līdz akciju sabiedrības dibināšanas pieteikuma iesniegšanai Uzņēmumu reģistrā ir jāapmaksā pamatkapitāls vismaz 25% apmērā, turklāt ne mazāk kā 35 000 EUR apmērā. Pamatkapitālu drīkst apmaksāt tikai ar naudas ieguldījumu. Pamatkapitālu palielina vai samazina tikai ar akcionāru sapulces lēmumu. Ja pamatkapitāls tiek palielināts, līdzšinējiem akcionāriem ir pirmtiesības iegādāties jaunās emisijas akcijas.
Akciju sabiedrību veidi Latvijā
Latvijā ir divu veidu akciju sabiedrības — slēgtas un atvērtas.
Slēgtās akciju sabiedrības
Slēgtās akciju sabiedrības nav publiski pieejamas citiem ieguldītājiem, tāpēc lai ieguldītu šādā sabiedrībā, būs privāti jāvienojas ar esošajiem akcionāriem.
Atvērtās akciju sabiedrības
Atvērtās akciju sabiedrības ir tādas akciju sabiedrības, kuru akcijas ir finanšu instrumenti, un tās ir publiskās apgrozības objekts, piemēram, akciju tirgū. Tādas akciju sabiedrības piedalās regulētajā akciju tirgū, lai, emitējot vērstpapīrus, piesaistītu papildu kapitālu savai attīstībai, tādējādi dodot iespēju ikvienam veikt kapitālieguldījumu šajā sabiedrībā un kļūt par tās akcionāru.
Kad akciju sabiedrība nolemj savas akcijas kotēt regulētajā tirgū, tai saistošs ir Finanšu instrumentu tirgus likums, kas nosaka kārtību regulētajā tirgū. Šī likuma ievērošanu uzrauga Finanšu un kapitāla tirgus komisija (FKTK ).
Atbildība
Akciju sabiedrības atbildība ir ierobežota. Akciju sabiedrība par savām saistībām atbild ar visu savu mantu. Tā neatbild par akcionāru saistībām, bet akcionāri ar savu mantu neatbild par akciju sabiedrības saistībām.
Var būt arī akciju sabiedrības ar papildu atbildību, ja vismaz viens no akcionāriem par akciju sabiedrības saistībām atbild ar visu savu mantu.
Organizatoriskā struktūra
Akciju sabiedrībā ir obligāta trīspakāpju pārvaldes struktūra – akcionāru sapulce, padome un valde.
Akcionāru sapulce
Akcionāru sapulce ir akciju sabiedrības augstākā pārvaldes struktūrvienība, kas ir tiesīga izlemt jebkuru jautājumu. Tikai akcionāru sapulce ir tiesīga pieņemt lēmumus par sabiedrības statūtu grozīšanu, pamatkapitāla palielināšanu vai samazināšanu u.c.
Padome
Padome ir akciju sabiedrības pārraudzības institūcija, kas pārstāv akcionāru intereses sapulču starplaikā, kā arī uzrauga valdes darbību. Padome ievēl un atceļ valdes locekļus, uzrauga valdes darbu u.tml.
Valde
Valde ir akciju sabiedrības izpildinstitūcija, kura ikdienā vada un pārstāv akciju sabiedrību, atbild par tās komercdarbību, kā arī pārvalda mantu un rīkojas ar līdzekļiem. Valdes sastāvā var būt viens vai vairāki locekļi. Ja akciju sabiedrība ir publiska, jābūt vismaz trīs valdes locekļiem
Nosaukums
Akciju sabiedrības nosaukumā ir jāietver norāde "akciju sabiedrība" vai tās saīsinājumu "AS". Nosaukumam skaidri un noteikti jāatšķiras no citiem Uzņēmumu reģistra vestajos reģistros jau ierakstītiem vai ierakstīšanai pieteiktiem nosaukumiem. Nosaukumā jābūt tikai latviešu vai latīņu alfabēta burtiem. Nosaukumā nedrīkst būt vārdkopa "Latvijas Republika" un tā tulkojums svešvalodā.
Diena (laikraksts)
Diena ir viens no lielākajiem dienas laikrakstiem Latvijā pēc abonentu skaita, iznāk latviešu valodā (līdz 1999. gadam iznāca arī krievu valodā ). Pirmais numurs iznāca. Kopš 1996. gada "Diena" iznāk krāsaina. Laikrakstam ir arī vairāki pielikumi.
Vēsture
Laikraksts "Diena" dibināts 1990. gadā kā LR Augstākās Padomes, tās Prezidija un Ministru Padomes izdevums, kura uzdevums bija publicēt oficiālos dokumentus un izpaust jaunā vara viedokļi pretim padomju varai. Laikraksta izveide bija arī saistīta ar to, ka Latvijas Tautas frontes (LTF) laikraksts “Atmoda” sāka kritizēt vēlēšanās uzvarējušo LTF.
Laikraksta privatizācija
1992. gadā pēc trimdas latviešu ierosinājuma Augstākā Padome nolēma laikrakstu privatizēt. Valdības vadītājs I. Godmanis sākotnēji pretojas šai idejai, rezultātā privatizēts tika “Dienas” vārds un daļa aktīvu, pārējais palika valdības laikrakstam “Latvijas Vēstnesis”.
Privatizācijā tika izvēlēts modelis, kurā Zviedrijas mediju koncernā "Bonnier" ietilpstošajai izdevniecībai "Expressen" piederētu 49%, bet Dienas darbiniekiem – 51% akciju. Par “Dienas” lielākiem akcionāriem ar 30,68 % no darbinieku akcijām kļuva S. Ēlerte, A. Ašeradens, P. Raudseps un Z. Drafens (katram – 7,67% akciju). 21% akciju nonāca citu Latvijas mazo akcionāru īpašumā.
Nicas iekarošana (1543)
Nicas iekarošana notika 1543. gada augustā, 1541. gada Itāļu kara laikā, kad Franču un Osmaņu apvienotā armija uzbruka un iekaroja Svētās Romas impērijas pilsētu Nicu.
Diena (laikraksts)
Laikraksta privatizācija
Privatizācija notika par uzņēmuma nominālās cenas (1,9 miljoni Latvijas rubļu, vai 9500 lati) neskatoties uz lielu inflāciju un īsto aktīvu vērtējumu. Tas bija iemēsls dažiem strīdiem par privatizācijas likumību.
Nicas iekarošana (1543)
Kaujas norise
6. augustā apvienotā franču un turku flote (110 Osmaņu galeras un 50 franču) izsēdināja karaspēku pie Villa Franšas, kur sāka aplenkumu. Agrā 15. augusta rītā turkiem un frančiem izdevās izlauzt caurumu sienā pie viena no galvenajiem torņiem, un garnizons jau bija gatavs padoties, kad pilsētniece Katrīna Segurana kopā ar vairākiem drosminiekiem, kurus viņa sauca palīgā, stāvēja karavīriem ceļā un piespieda tos cīnīties.
Tomēr pilsēta netika noturēta ilgi ilgi, jau 22. augustā tā kapitulēja. Citadeles garnizons atteicās padoties un izturēja līdz 8. septembrim, kad pilsētā ienāca Savojas hercoga armija, kas karoja Svētās Romas impērijas pusē.
Pēc padošanās Nica tika izlaupīta un un nodedzināta, tradicionāli par to tika vainoti turki, bet, visticamāk, to izdarīja franču karavīri.
Diena (laikraksts)
Privatizācijas tiesiskums
1993. gadā pēc pašas AS “Diena” lūguma privatizācijas likumību pārbaudīja LR Ģenerālprokuratūra un nekādu pārkāpumu neatklāja.
1998. gadā bijušais “Dienas” žurnālists Dzintars Zaļūksnis prasīja atzīt “Dienas” privatizāciju par nelikumīgu, jo viņam tika likti šķēršļi vēlamā akciju skaita iegādei, bet dienu pirms dibināšanas sapulces tika mainīti dibināšanas dokumenti. Vēlāk Dz.Zaļūksnis savu prasību atsauca.
2003. gadā KNAB uzsāka pārbaudi par "Dienas" privatizācijas likumību pēc Rīgas domes priekšsēdētāja padomnieka Guntara Kukula iesnieguma nedēļu pēc tam, kad laikraksts lūdza KNAB izvērtēt Rīgas mēra G. Bojāra iespējamo interešu konfliktu, nomājot zemi no G. Kukula.
2006. gada maijā ar lūgumu izvērtēt “Dienas” privatizācijas likumību Ģenerālprokuratūrā vērsās Aivars Lembergs, kurš izteica pārmetumus par to, ka laikraksts ir pārdots tā redakcijas locekļiem un par zemu cenu.
Publikāciju apstrīdēšana
2002. gadā laikraksta izdevējs tika sodīts ar naudas sodu par 1998. gada rakstiem, kuros tika kritizēts toreizējs ekonomikas ministrs Laimonis Strujēvičs. 2007. gadā Eiropas Cilvēktiesību tiesa atzina spriedumu "Dienas" lietā par pretiesisku.
Par laikrakstu
"Diena" publicē rakstus par politiku, tautsaimniecību, kultūru, izglītību, sociālajiem jautājumiem, dažādus viedokļus un analīzes par sabiedriski politiskiem procesiem Latvijā un pasaulē. "Diena" lasāma arī internetā. Metiens 31 000 eksemplāri. Laikrakstam ir arī vairāki pielikumi: Sporta Diena, Mini Diena, Skolas Diena, kultūras un izklaides izdevums KDi, Senioru Diena, televīzijas programma TV Diena un žurnāls Sestdiena.
Galvenie redaktori
Pirmais redaktors bija Viktors Daugmalis no 1990. gada līdz 1992. gadam. No 1992. gada līdz 2008. gada 6. jūnijam "Dienas" galvenā redaktore bija Sarmīte Ēlerte. Kopš viņas atkāpšanās galvenie redaktori bieži ir mainījušies. Galvenie redaktori bija Anita Brauna (atkāpās pēc laikraksta īpašnieku maiņas), Dace Andersone, Guntis Bojārs un Sergejs Ancupovs (atlaists). Tad par redaktoru uz pārbaudes laiku iecelts Dzintars Zaļūksnis, bet pēc viņa par pilna laika galveno redaktoru iecēla Ilmāru Znotiņu, kurš nostrādāja līdz 2012. gada martam, kad šos pienākumus atkal pārņēma Guntis Bojārs. Bojārs amatu pameta 2012. gada nogalē, viņu amatā vien uz četriem mēnešiem nomainīja sociologs Aigars Freimanis, bet no 2013. gada 10. maija par laikraksta galveno redaktoru ir kļuvis Gatis Madžiņš.
Justiniāns I
Justiniāns I, pazīstams arī kā Justiniāns Lielais (,, dzimis ap 482. gadu, miris ) bija viens no varenākajiem Austrumromas impērijas imperatoriem. Tiek uzskatīts par svēto pareizticīgo baznīcā. Pēdējais Romas imperators kuram dzimtā valoda bija latīņu. Viņa lielākais sapnis bija Romas impērijas pabālējušā spožuma un varenības atjaunošana. Lai to piepildītu, bija jāveic iekšējas reformas un jāpakļauj barbaru valdnieki, kas valdīja bijušajās Rietumromas impērijas zemēs. Viņš organizēja karagājienus, lai atjaunotu vienotu Romas impēriju un atņēma ostgotiem Romu. Justiniāna valdīšanas laiks aprakstīts Prokopija darbā "Slepenā vēsture".
Justiniāns I pazīstams kā tiesību sakārtotājs un t.s. Corpus Iuris Civilis radītājs. Šis tiesību avots ir atstājis ievērojamu iespaidu uz jurisprudences atdzimšanu viduslaiku Eiropā, kanoniskajām tiesībām, bet jo īpaši uz civiltiesību attīstību caur romiešu tiesību recepciju kontinentālajā Eiropā.
Dzīvesgājums
Dzimis ap 482. gadu Taurēzijā (Tauresium mūsdienu Ziemeļmaķedonijā) zemnieka ģimenē. Pateicoties sava tēvoča Justīna gādībai, kurš bija uzkalpojies līdz imperatora galvenā miesassarga un senatora amatam. Justīns, kam pašam bērnu nebija, adoptēja savu radinieku Justiniānu, kurš guva lielisku izglītību. Izcilu darbaspēju un neatlaidīga rakstura apveltīts, viņš kļuva par ļoti labu likumu un reliģisko jautājumu pārzinātāju. Taču reizē viņš bija arī ārkārtīgi godkārīgs un varaskārs. 518. gadā Justīnu ievēlēja par imperatoru. Pēc Justīna nāves 527. gada 1. augustā par imperatoru kļuva Justiniāns. 529. gadā Justiniāns slēdza hellēnistu filozofu skolas un akadēmijas.
532. gadā Justiniāns noslēdza mieru ar Sasanīdu impēriju un 533. gada vasarā raidīja savu kara floti pret Vandaļu valsti Ziemeļāfrikā, kurus komandēja karavadonis Belisars. Pēc Belisara uzvaras notika grandiozs triumfa gājiens, kura dalībnieki virzījās pa Konstantinopoles ielām vairākas stundas. Simtiem gūstekņu nesa iegūtās trofejas — zelta troņus, dārgus traukus, dārglietas. Gājiena priekšgalā soļoja purpura mantijā tērptais sagūstītais vandaļu valdnieks Gelimers. Kad viņš nonāca pie imperatora ložas hipodromā, kur sēdēja parādes tērpā ģērbtais Justiniāns, mantija no uzveiktā karaļa pleciem tika norauta un nomesta pie imperatora kājām. Dzīres ilga vairākas dienas. Belisara uzvaru iemūžināja piemiņas medaļās, mozaīkās un gleznās. Pēc triumfa pār vandaļiem cīņas viņš uzsāka karu pret Itālijā valdošajiem ostgotiem, kuru valsts bija novājināta savstarpējās cīņās. 535. gadā Belisara vadītais karaspēks virzījās no dienvidiem uz ziemeļiem, ieņēma Romu un drīz pēc tam arī Ravennu. 537. gadā Konstantinopolē pabeidza tā laika pasaules lielākās baznīcas - Svētās Sofijas katedrāles celtniecību.
540. gadā persiešu uzsāka jaunu militāru ofensīvu un izpostīja impērija bagātās austrumu provinces, no kurām valsts kase saņēma vislielākos ienākumus. Arī cīņas ar ostgotiem prasīja daudz līdzekļu un tika sagrautas daudzas antīkā laikmeta celtnes, iznīcināti vērtīgi mākslas darbi. Izšķirošu lūzumu bizantiešiem izdevās panākt tikai 552. gadā, kad karavadoņa un diplomāta Narsesa vadītais karaspēks vairākkārt smagi sakāva ostgotu karotājus. Drīz pēc tam tika sakautas arī atlikušās ostgotu un Dienviditālijā sirojošās franku un alemaņu vienības. Itālija kļuva par Austrumromas impērijas provinci, ko pārvaldīja Bizantijas imperatora iecelts vietvaldis. 553. gadā imperatora vadībā notika Otrais Konstantinopoles koncils, kurā tika nosodīts ariānisms, nestoriānisms un monofizītisms.
Kaut arī Justinianam I neizdevās atjaunot Romas impēriju tās agrākajās robežās (ārpus viņa ietekmes palika Franku valsts un Britānija), iekarojumu rezultātā Bizantijas impērijas teritorija pieauga divas reizes. Tās robežas tagad pletās no Eifratas upes līdz Gibraltāra jūras šaurumam un no Krimas pussalas līdz Sahāras tuksnesim. Vidusjūra atkal bija kļuvusi par impērijas iekšējo jūru, pār kuru no Konstantinopoles valdīja Austrumromas imperators.
Justiniāns mira 565. gadā Konstantinopolē. Pēc viņa nāves 568. gadā Ziemeļitāliju un Vidusitāliju ieņēma langobardi. Bizantijai izdevās noturēt varu Dienviditālijas piekrastes zemēs un, tā kā tā kontrolēja jūras ceļus, vēl divus gadsimtus zemes ap Ravennu un Romu.
Valdnieka sieva Teodora
Justiniāna sieva Teodora izcēlās ne tikai ar neparastu skaistumu, bet arī izcilu prātu, tālredzību un spēju saglabāt aukstasinību kritiskās situācijās. Viņa atbalstīja Justiniāna grandiozās ieceres, taču, būdama enerģiska un uzņēmīga, valdonīga un viltīga, Teodora pati par sevi bija patstāvīga figūra Bizantijas politikā un galma intrigās.
Romiešu tiesību sistēmas pilnveidošana
Justiniāna laikā sastādītais Corpus iuris civilis ir augstākais bizantiešu juridiskās domas sasniegums. Šajā kodeksā rada atspoguļojumu tās izmaiņas, kas notika impērijas ekonomiskajā un sociālajā dzīvē, tai skaitā — sieviešu tiesiskā stāvokļa uzlabošanās, vergu brīvlaišana u.tml. Justiniāna kodifikācija neradās vienā reizē un pats projekts veidojās vairākkārt. Abi datumi, kad sākās Novus codex sacerējums, ir 528. gada februārī un 534. gada decembrī, kad publicēja Codex repatitae praelectionis; arī Instituiones un Digesta nāca klajā pēdējos divos mēnešos 533. gadā.
Pirmo reizi pozitīvo tiesību normās tika atzīta dabisko tiesību teorija, kas paredz, ka visi cilvēki ir no dabas līdztiesīgi, bet verdzība nav savienojama ar cilvēcisko dabu. Pateicoties rūpīgai romiešu—bizantiešu likumdošanas izstrādei: privātīpašuma princips, mantojuma tiesības, ģimenes tiesības, tirdzniecības — augļošanas operāciju regulēšana, Justiniāna "Kodekss" nav zaudējis savu nozīmi jurisprudencē arī jaunākajos laikos.
Oksforda
Oksforda (, cy) ir pilsēta un nemetropoles rajons Anglijas centrālajā daļā pie Temzas, kas Oksfordas rajonā saucas The Isis Senā Ēģiptes dievietes Izīdas vārdā.
Oksfordas Universitāte ir vecākā universitāte Anglijā, kas nepārtraukti pastāv jau vairāk kā deviņus gadsimtus. Mūsdienās Oksfordas Universitāte tiek uzskatīta par vienu no izcilākajām universitātēm pasaulē līdz ar otru seno Anglijas universitāti Kembridžas Universitāti. Abas šīs universitātes jau gadsimtiem tieši un netieši konkurē savā starpā dažādās jomās. Gadsimtu gaitā Oksfordā ir studējuši un pasnieguši daudzi izcili domātāji, zinātnieki, rakstnieki un politiķi. Plaši pazīstama ir universitātes izdevniecība Oxford University Press.
Vēsture
Anglijas pilsoņu kara laikā 1642. gadā pilsētā uzturējās karaļa Čārlza I galms. 1646. gadā pilsētu ieņēma parlamenta piekritēji Tomasa Feirfaksa vadībā. No 1665. līdz 1666. gadam, Londonas Lielā mēra laikā, Oksfordā uzturējās karaļa Čārlza II galms.
1790. gadā Oksfordas kanāls savienoja pilsētu ar Koventri, bet 19. gadsimta četrdesmitajos gados atklāja dzelzceļa līniju uz Londonu. 19. gadsimtā universitāte bija teoloģiskās Oksfordas kustības centrs. 1897. gada 12. maijā tika atklāts Oksfordas rātsnams.
Līdz 20. gadsimtam pilsēta piedzīvoja strauju rūpniecības uzplaukumu un iedzīvotāju skaita pieaugumu. 1910. gadā Oksforda kļuva par autobūves centru ar Morris Motor Company, vēlāk sāka ražot BMW mini jeb Mini cooper.
Cilvēki
Oksfordā dzimuši:
Mihails Birjukovs
Mihails Birjukovs (ru; dzimis 1985. gada 13. oktobrī Jaroslavļā) ir krievu hokejists, vārtsargs. Pašlaik (2017) Birjukovs spēlē Kontinentālās hokeja līgas klubā Ņižņijnovgorodas "Torpedo".
Spēlētāja karjera
Birjukovs savu karjeru uzsāka dzimtajā Jaroslavļā, no 2001. līdz pat 2004. gadam spēlējot Jaroslavļas "Lokomotiv" otrajā sastāvā, kas tolaik spēlēja Krievijas Pirmajā līgā. 2005.—06. sezonā Birjukovs spēlēja Krievijas Augstākās līgas klubā Stupino "Kapitan", bet 2007.—08. sezonā visbeidzot debitēja Krievijas Superlīgā, spēlējot Balašihas "HK MVD" rindās. 2008.—09. sezonas vidū Mihails pārcēlās uz Maskavas "Dinamo" rindām. 2010.—11. sezonā, spēlējot jau Hantimansijskas "Jugra" rindās, Birjukovs tika atzīts par oktobra labāko līgas vārtsargu.
Krievijas hokeja izlases rindās spēlējis 2008. gada Pasaules čempionātā, izlases vārtos stāvot trīs spēlēs un kopā ar izlasi izcīnot zelta medaļas.
Kārlis Dziļleja
Kārlis Dziļleja (līdz 1940. gadam — Tīfentāls; dzimis Pastendes pagasta „Brūžkalnos”, miris  Stokholmā), latviešu skolotājs, rakstnieks, literatūrvēsturnieks, tulkotājs un sabiedriskais darbinieks.
Dzīves gājums
Dzimis 1891. gadā Pastendes pagasta „Brūžkalnos” Jāņa Tīfentāla un viņa sievas Minnas ģimenē. Mācījās pedagoģijas kursos Cēsīs (1908—1909), strādāja par skolotāju Koknesē. No 1911. gada līdz 1914. gadam mācījās Belgorodas skolotāju institūtā, pēc beigšanas strādāja par skolotāju Majoros. Pirmā pasaules kara laikā bēgļu gaitās Harkivā un Petrogradā, kur beidza Augstākos komerczinību kursus.
Pēc atgriešanās dzimtenē strādāja par latviešu valodas skolotāju, nodarbojās ar mācību grāmatu rakstīšanu. 1925. gadā viņu no LSDSP saraksta ievēlēja Rīgas domē. Bija žurnālu ”Jaunais Cīrulītis” un ”Domas” redaktors. Pēc 1934. gadā notikušā valsts apvērsuma tika ieslodzīts Liepājas koncentrācijas nometnē. 1935. gadā arī viņa meita Rasma Tīfentāle tika apcietināta par pretošanos Ulmaņa režīmam.
Otrā pasaules kara beigās devās bēgļu gaitās uz Vāciju, strādāja Neištates un Blombergas latviešu ģimnāzijās. Vēlāk pārcēlās uz dzīvi Zviedrijā. Uzrakstīja divas mācību grāmatas trimdas latviešu skolām un trīs rokasgrāmatas skolotājiem. Miris 1963. gadā Stokholmā.
Daļēja bibliogrāfija
1934. gadā uzņemtā pirmā latviešu skaņu filma „Daugava” uzņemta pēc K. Tīfentāla scenārija.
Yellow
Yellow (lv) var būt:
22260 Ur
22260 Ur ir galvenās joslas asteroīds ar orbitālo periodu 1569,5168439 dienas (4,30 gadi). Tas tika atklāts.
Burzum (albums)
Burzum ir Norvēģijas melnā metāla mūziķa Burzum debijas albums. Tas ierakstīts 1992. gada janvārī un izdots tā paša gada martā. Vēlāk tas tika pārizdots zem nosaukuma Burzum / Aske, lai iekļautu tajā dziesmas no Aske EP.
Irāņu tautas
Irāņu tautas ir daudzu etnisku grupu kopums, kuras runā irāņu valodās. Irāņu tautām pieskaitāmo cilvēku skaits ir no 210 līdz 235 miljoniem. Šo tautu ļaudis galvenokārt apdzīvo Irānas plato, sākot no Hindukuša kalniem Centrālāzijā līdz Persijas līcim — reģionā, kuru dažkārt dēvē par Lielo Irānu. Šo tautu ļaudis lielā skaitā sastopami arī visā Eirāzijā, sākot no Balkānu pussalas līdz pat Ķīnas rietumiem.
Senās irāņu tautas:
Irāņu tautas:
Lauvroņu apakšdzimta
Lauvroņu apakšdzimta (Otariinae) ir viena no divām ausroņu dzimtas (Otariidae) apakšdzimtām, kas apvieno 6 mūsdienās dzīvojošas jūras zīdītāju sugas un vienu izmirušu sugu un kas tiek iedalītas 5 ģintīs. Otra ausroņu apakšdzimta — kotiku apakšdzimta.
Lauvroņi dzīvo, sākot ar arktiskajiem ūdeņiem un beidzot ar tropiskajām jūrām, tie ir sastopami gan ziemeļu puslodē, gan dienvidu puslodē, izņemot Atlantijas okeāna ziemeļu daļu. No kotikiem lauvroņi atšķiras pēc to kažoka. Atšķirībā no kotikiem lauvroņiem kažokā ir gandrīz tikai akotspalva. Kažoks ir gluds un slīdīgs. Senākajās klasifikācijās ausroņu dzimta tika sadalīta divās apakšdzimtās: kotiku un lauvroņu apakšdzimtās. DNS pētījumos noskaidrots, ka ziemeļu kotiks ir tuvāks radinieks dažiem lauvroņiem, nekā dienvidu kotikiem, līdz ar to apakšdzimtu iedalījumu ierosināts atcelt. Tomēr visiem lauvroņiem ir kopīgs tas, ka tie ir lielāka auguma kā kotiki, tie barojas krasta tuvumā un medī lielas zivis.
Lauvroņi un cilvēki
Dažas lauvroņu sugas viegli pakļaujas pieradināšanai un apmācībai. Tie ir ļoti atraktīvi, un tādēļ lauvroņus mēdz izmantot cirkā un citās atrakcijās. Klasisks lauvroņa cirka numurs ir bumbas ķeršana un tās balansēšana uz degungala, kā arī aplaudēšana ar priekšējām airkājām. Lauvroņi ļoti reti uzbrūk cilvēkam, tomēr šādi gadījumi ir reģistrēti. Austrālijā 2007. gadā lauvronis izlēca no ūdens un uzbruka sērfojošai 13 gadus vecai meitenei. Glābējiem bija nepieciešams atvairīt otro lauvroņa uzbrukumu. Zinātnieki izvirzīja hipotēzi, ka lauvronis meiteni uztvēra kā rotaļlietu, ar ko vēlējās paspēlēties. Sanfrancisko ir bijuši gadījumi, ka Kalifornijas lauvroņa tēviņi sakož peldētājus, sargājot savu teritoriju.
Sistemātika
Lauvroņu apakšdzimta (Otariinae)
Vitālijs Jeremejevs
Vitālijs Jeremejevs (ru; dzimis 1975. gada 23. septembrī) ir bijušais Kazahstānas hokejists, vārtsargs. Karjeras laikā aizvadījis 4 spēles NHL klubā Ņujorkas "Rangers". Karjeras nozīmīgāko daļu aizvadījis Krievijas Superlīgas un KHL klubos Maskavas CSKA, Maskavas "Dinamo" un Astanas "Baris". Divreiz ieguvis turnīru labākā vārtsarga balvu, 2000. un 2005. gadā kļuvis par Krievijas čempionu.
Kazahstānas hokeja izlases sastāvā spēlējis divos Olimpisko spēļu turnīros, kā arī piecos Pasaules čempionātos.
Spēlētāja karjera
Savu profesionālā spēlētāja karjeru Jeremejevs uzsāka 1991. gadā, kad pievienojās kazahu Ustkamenogorskas "Kazzinc-Torpedo", kurš tolaik spēlēja Starptautiskajā hokeja līgā. Tajā viņš spēlēja līdz pat 1994. gadam. 1994. gadā viņu draftēja NHL — viņu ar kopējo 209. numuru izvēlējās Ņujorkas "Rangers" vienību. 1994.—95. sezonu Jeremejevs uzsāka Maskavas "CSKA" rindās. Tajā viņš aizvadīja vēl divas sezonas, bet tad pievienojās citam Krievijas Superlīgas klubam — Jaroslavļas "Torpedo". 1998.—99. sezonu Jeremejevs aizvadīja "CSKA" otrajā sastāvā, kurš spēlēja Krievijas Augstākajā līgā.
1999.—2000. sezonā Vitālijs spēlēja Maskavas "Dinamo" rindās, bet tad devās uz Ziemeļameriku, kur lielāko daļu 2000.—01. sezonas aizvadīja AHL klubā Hartfordas "Wolf Pack". Tanī pašā sezonā viņš arī debitēja NHL, aizvadot četras spēles "Rangers" rindās. 2001.—02. sezonu viņš iesāka Ziemeļamerikā, bet sezonas gaitā atgriezās Krievijā, kur pievienojās Maskavas "Dinamo", kuras sastāvā spēlēja līdz 2009.—10. sezonas noslēgumam. 2004.—05. sezonā tika atzīts par līgas labāko vārtsargu, bet 2000. un 2005. gadā spēlēja līgas Zvaigžņu spēlēs. 2000. un 2005. gadā, spēlējot "Dinamo" rindās, kļuvis arī par Krievijas čempionu. 2008.—09. sezonā viņš tika atzīts par janvāra labāko līgas vārtsargu.
2010. gada vasarā Jeremejevs pievienojās KHL klubam Astanas "Baris". 2010.—11. gada sezonā Jeremejevs ieguva līgas labākā vārtsarga balvu. "Baris" sastāvā hokejists spēlēja līdz 2013.—14. gada sezonas beigām. Viņš bija komandas sastāvā arī 2014.—15. gada sezonā, taču traumas dēļ nevienu spēli neaizvadīja un pēc sezonas paziņoja par karjeras beigšanu.
Kazahstānas izlases rindās spēlējis piecos Pasaules čempionātos augstākajā divīzijā, kā arī 1998. un 2006. gada Olimpiskajās spēlēs, kopā oficiālos turnīros aizvadot vairāk kā 30 spēles.
1972. gada vasaras olimpiskās spēles
1972. gada vasaras olimpiskās spēles bija divdesmitās vasaras olimpiskās spēles. Tās no līdz  notika Rietumvācijas pilsētā Minhenē. Oficiāli spēles atklāja Vācijas prezidents Gustavs Heinemans. Šī bija jau trešā reize, kad Vācija organizē olimpiskās spēles. Pirmoreiz tās notika 1936. gadā Berlīnē, kad spēles notika zem nacistu režīma. Vēl Vācijā notika 1936. gada ziemas olimpiskās spēles (Garmišā-Partenkirhenē). Minhenes olimpiādē palestīniešu teroristi nogalināja 11 Izraēlas sportistus.
Šajā olimpiādē startēja ASV peldētājs Marks Spics, kurš izcīnīja septiņas zelta medaļas. Līdz pat 2008. gada Pekinas olimpiādei tas bija rekords.
Minhenes olimpiskajās spēlēs piedalījās 121 valsts, kuras pārstāvēja 7170 sportisti. Kopumā tika sadalīti 195 medaļu komplekti 23 sporta veidos.
Spēļu rīkošanas vietas izvēle
Minhene par 20. vasaras olimpisko spēļu mājvietu tika izvēlēta Starptautiskās Olimpiskās komitejas sesijas laikā Romā, Itālijā. Minhene par spēļu rīkošanas tiesībām apsteidza Detroitu, Madridi un Monreālu.